Силәбе өлкәһенең бөткән тораҡ пункттары

Силәбе өлкәһенең бөткән тораҡ пункттары — Силәбе өлкәһе территорияһында йәшәүҙе туҡтатҡан тораҡ пункттар исемлеге.

Төрлө сәбәптәр арҡаһында улар ҡалдырылып кителгән йәки башҡа тораҡ пункттар составына индерелгән.

Исемлек Силәбе өлкәһенең эшләп килгән Административ-территориаль бүленешенә ярашлы төҙөлгән.

 Агаповка районы 
 Безымянный — бөтөрөлгән ҡасаба, Приуральский ауыл биләмәһе составына ингән. 2004 йылдан иҫәпкә алыу мәғлүмәттәренән сығарылған, Магнитогорск ҡалаһы составына индерелгән.
 Приуральский — бөтөрөлгән ҡасаба, Урал буйы ауыл биләмәһенең элекке административ үҙәге. 2004 йылдан иҫәпкә алыу мәғлүмәттәренән сығарылған, Магнитогорск ҡалаһы составына индерелгән.
 Радужный — бөтөрөлгән ҡасаба, Приуральский ауыл биләмәһе составына ингән. 2004 йылдан иҫәпкә алыу мәғлүмәттәренән сығарылған, Магнитогорск ҡалаһы составына индерелгән.

 Кәҫле районы 
 Свобода — 1957 йылғы Ҡыштым һәләкәтенән һуң, «Маяҡ» химия комбинатында шартлау арҡаһында радиация ташландыҡтары барлыҡҡа килеү сәбәпле юҡҡа сыға. Ауыл биләмәһендә Ново-Тихвин ҡатын-ҡыҙҙар монастыры бинаһының ҡалдыҡтары һаҡланған

 Ҡытау-Ивановск районы 
 Төлмәй ҡасабаһы, Ҡытау-Ивановск ҡала советы хакимиәте буйһоноуында торған — Силәбе халыҡ депутаттары өлкә советының 21.04.1986 N ҡарары менән иҫәптән сығарылған.

 Ҡуҫа районы 
 Лесной ҡасабаһы, Злоказовский ауыл советы составында булған — Силәбе халыҡ депутаттары өлкә советының 21.04.1986 N ҡарары менән иҫәптән сығарылған.

 Ҡоншаҡ районы 
 Урыҫ Ҡараболағы (Ҡараболаҡ тәбиғи ыҙаны (урочище)) — бөтөрөлгән ауыл.

 Йомағол — юҡҡа сыҡҡан ауыл 

 Мейәс ҡала округы 
 Ҡуштамға — Өфө губернаһының Златоуст өйәҙендәге ауыл (Рәсәй империяһы), 1923 йылдан — Урал өлкәһендә, 1934 йылдан — РСФСР (СССР) составында. 1960-сы йылдарҙа бөтөрөлә.

 Наҙы-Петровск районы 
 Голдырёвка һәм (N 56°11′16″ E 59°04′41″) Горбуново ауылдары (N 56°08′32″ E 59°13′50″).

 Нуғайбәк районы 
 Аҡшишмә — бөтөрөлгән ҡасаба, Остроленка ауыл биләмәһе составына ингән. 2004 йылдағы иҫәпкә алыу мәғлүмәттәренән сығарып ташлана.

 Һатҡы районы 
 Зилға ҡасабаһы, Баҡал ҡала Советына административ буйһонған — Силәбе өлкә халыҡ депутаттары советының 21.04.1986 N ҡарары менән бөтөрөлгән.

 Троицк районы (Силәбе өлкәһе) 
 Шевченко — юҡҡа сыҡҡан ҡасаба, Түбәнге Санар ауыл советы составына ингән. 1979 йылда бөтөрөлгән.
 Лучи ҡасабаһы — юҡҡа сыҡҡан ҡасаба, Белозёрский ауыл советы составына ингән. Силәбе халыҡ депутаттары өлкә советының 21.04.1986 N ҡарары менән иҫәптән сығарылған.
 Мельничный — юҡҡа сыҡҡан ҡасаба, Клястицкий ауыл биләмәһенә ҡараған. 1995 йылдан алып төҙөй ҡоролмалар ҙа юҡ, кешеләр ҙә йәшәмәй.

 Уйылға районы 
 Большая (Малая) Нехорошевка, Кичигин ауыл биләмәһе Уйылға районы, Силәбе өлкәһе.
 Жуковаровка (Петропаловка) — 1837 йылдан нигеҙ һалынған һәм 1972 йылда тарҡалған, Дыуанкүл һәм Хомутинин ауылдары янында урынлашҡан булған.

 Сыбаркүл районы 
 Назаровка ауылы, Варламовка ауыл советына ҡараған — Силәбе өлкә халыҡ депутаттары советының 21.04.1986 N ҡарары менән бөтөрөлгән.

 Ҡала йәки округ эсенә индерелгән тораҡ пункттар 
 Бажово — Элекке ҡала тибындағы ҡасаба, 2004 йылда Копейск ҡалаһы эсенә инә.
 Вахрушево — Элекке ҡала тибындағы ҡасаба, 2004 йылда Копейск ҡалаһы эсенә инә. Дүртенсе (Четвёртое) күл буйында, Силәбенән көнсығышҡа табан урынлашҡан. Ауылды Силәбе-Новосибирск автомобиль юлы киҫеп үтә.
 Граадский приииск (тыуған яҡты өйрәнеү версияларының береһе — элек Граттский приискыһы) — Силәбенең Курчатов районының көньяҡ-көнбайыш ситендәге ҡасаба. 1854 йылда алтын приискылары булараҡ нигеҙ һалына, 1889 йылда ҡасаба тирәһендә ер биләмәләренең тәүге документаль бүленеүе билдәле.
 Железнодорожный — элекке ҡала тибындағы ҡасаба, 2004 йылда Копейск ҡалаһы эсенә инә.
 Ҡаштаҡ — Силәбе ҡалаһының Металлургия районы ҡасабаһы, ҡаланың иң төньяҡ өлөшө (Долгодеревенский ауылынан алыҫ түгел). Силәбенең башҡа территорияһынан Ҡаштаҡ ҡарағайлығы айырып тора.
 Октябрьский — элекке ҡала тибындағы ҡасаба, 2004 йылда Копейск ҡалаһы составына инә.
 Першино — Силәбе ҡалаһының Металлургия районы ҡасабаһы. Першино — 1743 йылдан алып билдәле боронғо, 1843 йылдан — казак ҡасабаһы булараҡ билдәле торама. XIX быуат башында Першин ауылында 42 хужалыҡта 290 кеше йәшәгән. 1943 йылдан алып Силәбе составына ингән.
 Потанино — элекке ҡала тибындағы ҡасаба, 2004 йылдан Копейск ҡалаһы эсенә инә.
 Сосновка — Силәбе ҡалаһының үҙәк районындағы, ҡаланың көньяҡ-көнбайыш өлөшөндәге ҡасаба. 1763 йылдан алып документтарҙа Сосновская, Сосновая, Сосновка ауылы булараҡ телгә алына. 1841 йылдан алып Силәбе станицаһының казак ҡасабаһы. Баш ҡала эсенә ҡасаба 1970-се йылдар аҙағында индерелә.
 Старокамышинск — элекке ҡала тибындағы ҡасаба, әлеге ваҡытта Копейск ҡалаһы составына инә.
 Сухомесово — Смолино күленең көнсығыш ярындағы элекке ҡасаба. 1979 йылда Силәбе ҡалаһы эсенә инә.
 Чурилово — Силәбе ҡалаһының Тракторозаводский районындағы ҡасаба. 1958 йылдың 11 февралендә ҡала составына индерелгән.
 Метизная площадка ҡасабаһы — ҡасаба 1940-сы йылдар башында илдең көнбайыш райондарынан эвакуацияланған метиз предприятиелары ҡорамалдары базаһында буш урында барлыҡҡа килгән калибрлау заводы менән бергә барлыҡҡа килгән. Эшселәр ҡасабаһы завод эргәһендә махсус төҙөлә: һуғыш йылдарында һәм унан һуңғы йылдарҙа был бик мөһим булған. Магнитогорск ҡалаһы составына инә.
 Щербаки — юғалған ауыл Силәбенең Төньяҡ-Көнбайыш райондарынан бер нисә саҡрым алыҫлыҡта урынлашҡан булған.

 Иҫкәрмәләр 

*